Preußisches Herrenhaus

Preussisches Herrenhaus (norsk: De prøyssiske herrers (i betydningen herskeres) hus) var fra 1855 navnet på førstekammeret i tokammersystemet til den prøyssiske landdagen. Andrekammeret ble kalt Preussisches Abgeordnetenhaus. 

 Historie 
 Førstekammeret 1848 - 1854 
Førstekammeret i det prøyssiske parlamentet besto ifølge forfatningen fra 1848 av 180 valgte medlemmer. Valgbare var alle mannlige prøyssiske statsborgere over 30 år med seks måneders botid i valgkommunen. Videre var det vilkår at kandidatene hadde betalt åtte Taler per år i skatt eller hadde inntekt på minst 500 Taler eller en formue på minst 5000 Taler. 

Etter forfatningsendringen av 1850 ble bare en del av medlemmene til førstekammeret valgt. Førstekammeret besto da av: 

 myndige prinser av den fyrstelige familien Hohenzollern
 overhodene for (til 1806) adelige hus i Preussen
 overhodene for familier som hadde blitt tildelt arvelig rett på sete og stemme i førstekammeret (retten gjaldt ikke mens personene var mindreårige, i tjenesteforhold til en ikke-tysk stats regjering og under utenlandsopphold, og var knyttet til grunnbesittelse)
 medlemmer utnevnt av Kongen på livstid (antallet livstidspairs kunne ikke overstige en tiendedel av antallet Hohenzollern-prinser, overhoder for tidligere riksumiddelbare adelige hus og arvelige medlemmer).
 90 valgte medlemmer, valgt i valgkretser av de borgere som betalte mest i skatt
 30 medlemmer valg av bystyrene i de store byene i landet

 Herrenhaus 1854 - 1918 
Etter en forfatningsendring i 1853 ble ingen av medlemmene til førstekammeret valgt, forøvrig etter forbildet til det britiske House of Lords. I 1855 ble navnet Herrenhaus innført. Etter en kongelig forordning i 1854 skulle Herrenhaus bestå av

 prinser oppnevnt av kongen. Kongen gjorde imidlertid aldri bruk av oppnevningsretten.
 Medlemmer av familier utvalgt av kongen og
 personer utnevnt for livstid eller som representant for samfunnsinstitusjoner

Medlemmene av Herrenhaus blir i historisk forskning som en henvisning til overhusene i England og Frankrike også kalt pairs. Herrenhaus ble oppløst i 1918.  

 Bygningen Herrenhaus 
Bygningen ble oppført i 1904 av Friedrich Schulze i Leipziger Strasse i Berlin. Den er idag sete for det tyske forbundsrådet.

 Presidenter 

 Bilde Navn Embetstid 80px Hans Heinrich X von Hochberg 1854 80px Adolf zu Hohenlohe-Ingelfingen 1856–1862 80px Eberhard zu Stolberg-Wernigerode 1862–1872 80px Adolf von Arnim-Boitzenburg ?–? 80px Victor I von Ratibor  1877–1893 80px Wilhelm zu Wied 1897–1904 80px Edzard zu Innhausen und Knyphausen 1904–? 80px Otto von Manteuffel 1908–1911 80px Wilhelm von Wedell-Piesdorf 1912–1915 80px Dietlof von Arnim-Boitzenburg 1916–1918

 Eksterne lenker 


Kategori:Preussen
Kategori:Byggverk i Berlin
Kategori:Tyske delstatsparlamenter
Kategori:Parlamentsbygninger
Preussen
Kategori:Fredrik Vilhelm IV av Preussen